ཁྲིམས་ལུགས་ལྟར་རྒྱལ་ཁབ་སྐྱོང་བ་ཞེས་པ་བརྗོད་གཞི་བྱས་པའི་ཏང་གི་ཚོགས༡༨འི་ཚོགས་ཐེངས་བཞི་བ་དེ་ཉིན་ཤོས་སྔོན་མཇུག་བསྒྲིལ་བ་རེད།ཏིན་ཞོ་ཕེང་གིས་དཔལ་འབྱོར་བཅོས་བསྒྱུར་སྒོ་འབྱེད་གྱི་སྲིད་ཇུས་བཏོན་པའི་རྗེས་སུ།རྒྱ་ནག་ནང་ཁྲིམས་ལུགས་མང་པོ་ཞིག་བཙུགས་ཡོད་མོད།འོན་ཀྱང་།དམར་ཤོག་ཚོགས་པ་དེ་ཁྲིམས་ལུགས་ཀྱི་གོང་ན་ཡོད་པའི་གནད་དོན་དེར་འགྱུར་བ་ཕྱིན་མེད།རྒྱ་ནག་ནང་ཁྲིམས་འཛིན་ཞེས་པ་ནི་གཞན་རིགས་དང་ཚོགས་ཤོག་ཕན་ཚུན་བར་འཐབ་རྩོད་ལ་རྡུང་རྡེག་གི་ལག་ཆ་ཞིག་རེད།ཁྲིམས་ལུགས་ལྟར་རྒྱལ་ཁབ་སྐྱོང་བ་ཞེས་པའི་འགག་རྩ་ནི་སྲིད་ཚོགས་དང་།ཚོགས་སྡེ།མི་སྒེར་སུ་ཡིན་ཡང་ཁྲིམས་ལུགས་ཀྱི་གོང་ན་ཡོད་མི་ཆོག་པ་དང་།ཁྲིམས་ལུགས་ཀྱི་མདུན་དུ་མི་ཚང་མ་འདྲ་མཉམ་ཡིན་པ་དེ་རེད།འོན་ཀྱང་།རྒྱ་ནག་གི་ད་ལྟའི་ཁྲིམས་ལུགས་མང་པོ་ཞིག་གྱང་ངོར་སྦྱར་བའི་ཤོག་སྐྱ་སྟོང་པ་ཞིག་ལས་མ་འདས།ཁྲིམས་ལུགས་ལ་དོན་ཕན་དང་རྩིས་འགྲོ་ཅན་གྱི་ལག་བསྟར་བྱེད་མ་ནུས་ཚེ།ཁྲིམས་ལུགས་ཀྱི་རྒྱལ་ཁབ་སྐྱོབ་བ་ཟེར་བ་དེ་ཁ་སྟོང་ནང་གི་ཚིག་སྟོང་ཙམ་རེད།